
భూ పరిరక్షణ మన కర్తవ్యానికి ప్రతిబింబంప్రత్యామ్నాయం లేదు.. భావితరాల కోసం అనివార్యంఫ్రాన్స్ అధ్యక్షునితో చర్చల్లో ప్రధాని మోదీ వెల్లడిపారిస్, జూన్ 3: పారిస్ ఒప్పందాన్ని అమలు చేయడం భారత దేశ బాధ్యత అని.. ఆ ఒప్పందానికి మించి పర్యావరణ పరిరక్షణకు కృషి చేస్తామని ప్రధాని మోదీ పేర్కొన్నారు. భూమిని కాపాడుకునే విషయంలో ఈ ఒప్పందం మన కర్తవ్యాన్ని తెలియచేస్తోందని.. ఆ ఒప్పందం ప్రపంచదేశాల ఉమ్మడి  వారసత్వం అని అన్నారు. నాలుగు దేశాల పర్యటనలో భాగంగా చివరిగా శనివారం ఫ్రాన్స్ అధ్యక్షుడు ఇమ్మానుయేల్ మేక్రాన్తో అధ్యక్ష భవనంలో మోదీ సమావేశమయ్యారు. పారిస్ ఒప్పందం అమలు, ఐక్యరాజ్య సమితి భద్రతా మండలి సంస్కరణలు, అందులో భారతకు శాశ్వత సభ్యత్వం, ఉగ్రవాదం తదితర అంశాలపై ఇరువురు నేతలూ చర్చించారు. అనంతరం ఉమ్మడి ప్రకటన విడుదల చేశారు. ఉగ్రవాదం, పర్యావరణ మార్పులపై గట్టిగా పోరాడాల్సిన అవసరముందని పేర్కొన్నారు. పారిస్ ఒప్పందం భారత, చైనాలకు మేలు చేసేలా ఉందని ఆరోపిస్తూ ఆ ఒప్పందం నుంచి తాము తప్పుకుంటున్నట్లు అమెరికా అధ్యక్షుడు డొనాల్డ్ ట్రంప్ ఇటీవల ప్రకటించిన నేపథ్యంలో... ఆ ఒప్పందానికి తాము కట్టుబడి ఉన్నామని ఫ్రాన్స్ గడ్డపైనే ఈ సందర్భంగా మోదీ ప్రకటించారు. ఒప్పందాన్ని చిత్తశుద్ధితో అమలు చేస్తామని స్పష్టం చేశారు. ‘మన ఎదుట ఏ ప్రత్యామ్నాయమూ లేదు. ఇది మన భావితరాల కోసం చేస్తున్న పోరాటం. ఉగ్రవాదంతోపాటు పర్యావరణ మార్పులు కూడా ఈ ప్రపంచానికి తీవ్ర ప్రమాదంగా మారాయి’ అని మోదీ ఆందోళన వ్యక్తం చేశారు. కాగా, కర్బన ఉద్గారాలను తగ్గించుకునేందుకు భారత నిర్ణయం తీసుకోవడంపై ఫ్రాన్స్ అధ్యక్షుడు మేక్రాన్ హర్షం వ్యక్తం చేశారు. అమెరికా తప్పుకున్నంత మాత్రాన పారిస్ ఒప్పందం రద్దు కాబోదన్నారు. సంయుక్త ప్రకటన చేయడానికి ముందు.. ఫ్రెంచ విప్లవం, నెపోలియన యుద్ధాల్లో పాల్గొని అమరులైన భారతీయ యోధులకు ఇక్కడి ‘ఆర్క్ డి ట్రయం్ఫ’లో మోదీ, మేక్రాన నివాళులర్పించారు. అనంతరం ప్రధాని భారతకు తిరుగుప్రయాణమయ్యారు.

bhoo parirakshana mana kartavyaaniki pratibimbampratyam ledu.. bhaavitaraala kosam anivaryamphrans adhyakshunitho charchallo pradhaani modii velladiparis, joon 3: paris oppandaanni amalu cheyadam bhaarata desha baadhyata ani.. aa oppandaaniki minchi paryaavarana parirakshanaku krushi chestamani pradhaani modii perkonnaru. bhoomini kaapaadukune vishayamlo ee oppandam mana kartavyaanni teliyachestondani.. aa oppandam prapanchadesaala ummadi  vaarasatvam ani annaru. naalugu deshaala paryatanalo bhagamga chivarigaa sanivaaram frans adhyakshudu immanuale mekraantho adhyaksha bhavanamlo modii samavesamayyaru. paris oppandam amalu, aikyarajya samiti bhadrata mandali samskaranalu, andulo bhaarataku saashwata sabhyatvam, ugravaadam taditara amsaalapai iruvuru nethaluu charchinchaaru. anantaram ummadi prakatana vidudala chesaru. ugravaadam, paryaavarana maarpulapai gattigaa poraadaalsina avasaramundani perkonnaru. paris oppandam bhaarata, chainaalaku melu chesela undani aaropistuu aa oppandam nunchi taamu tappukuntunnatlu america adhyakshudu donald trump iteevala prakatinchina nepathyamlo... aa oppandaaniki taamu kattubadi unnaamani frans gaddapaine ee sandarbhamgaa modii prakatinchaaru. oppandaanni chittasuddhito amalu chestamani spashtam chesaru. ‘mana eduta e pratyaamnaayamuu ledu. idhi mana bhaavitaraala kosam chestunna poratam. ugravaadamtopaatu paryaavarana maarpulu kuudaa ee prapanchaaniki teevra pramaadamgaa marai’ ani modii aandolana vyaktam chesaru. kaga, karbana udgaaraalanu tagginchukunenduku bhaarata nirnayam teesukovadampai frans adhyakshudu makran harsham vyaktam chesaru. america tappukunnanta maatraana paris oppandam raddu kaabodannaaru. samyukta prakatana cheyadaaniki mundu.. frencha viplavam, nepoliana yuddhaallo palgoni amarulaina bhaarateeya yodhulaku ikkadi ‘ark di triumfa’loo modii, mekrana nivaalularpinchaaru. anantaram pradhaani bhaarataku tiruguprayanamayyaru.